पुलिस ने सुरक्षा कारणों की वजह से इसकी इजाज़त नहीं दी.दिल्ली पुलिस के मुताबिक दिल्ली का ओखला स्थित एनएसआईसी मैदान जहां पर ये शो होना था, वो सुरक्षा के लिहाज़ से उपयुक्त नहीं था.शो के सारे टिकट बिक चुके थे और अब इस ख़बर के बाद से एडम्स के प्रशंसकों के बीच मायूसी छाई है.अब कहा जा रहा है कि शो की तारीख़ और जगह बदली जाएगी जिसका ऐलान मंगलवार शाम तक किया जाएगा.बीबीसी ने जब शो के आयोजकों से बात करने की कोशिश की तो उन्होंने कहा कि वो अभी मीटिंग में व्यस्त हैं.पुलिस सूत्रों के मुताबिक़ जहां पर ये शो होना था उस मैदान की क्षमता महज़ छह हज़ार है, लेकिन आयोजकों ने इससे कहीं ज़्यादा टिकट बेच दिए.शो के टिकट बेचने का ज़िम्मा जिस कंपनी के हाथ में था, उसने कहा कि जो लोग  बदली हुई तारीख़  और वक़्त पर शो देखने के इच्छुक नहीं होंगे उन्हें उनकी टिकट का पैसा वापस कर दिया जाएगा.52 साल के एडम्स अपने इस भारत दौरे में मुंबई और बैंगलूरु शहर में कॉन्सर्ट कर चुके हैं. उन्हें बुधवार को हैदराबाद में शो करना है.